open-index/open-wikipedia-markdown huggingface dataset:
Pekka Parkkinen

**Pekka Kustaa Parkkinen** (4. kesäkuuta 1940 Helsinki – 8. toukokuuta 1992 Helsinki) oli tuottelias suomalainen kirjailija ja kääntäjä. Proosassaan hän kuvasi väljällä, puheenomaisella kielellä näkemyksiään kulutusyhteiskunnan varjopuolista. Hänen teoksiensa hallitsevina aihepiireinä ovat rakkaus ja sen ristiriidat. Parkkista on kuvattu myös kommentoivaksi yhteiskuntakriitikoksi ja arjen kuvailijaksi. Runoilijana Parkkinen on aforistinen kiteyttäjä.

Parkkinen tuli ylioppilaaksi vuonna 1962 Helsingin normaalilyseosta ja 1965 hän valmistui Markkinointi-instituutista. Hän teki opintomatkoja Portugaliin 1967–1968, Unkariin 1970–1971, Englantiin 1972, Ranskaan 1965 ja 1973–1975 sekä Islantiin 1978. Parkkinen perusti Veikko Polameren kanssa Manifesti-lehden ja työskenteli toimittajana Aikalainen-lehdessä 1965–1966. Hän oli avustajana Seura aikakauslehdessä ja Suomen Kuvalehdessä ym. vuodesta 1978.

Parkkisen vanhemmat olivat johtaja Onni Olavi Parkkinen ja Edit Elisa (o.s. Hallio). Pekka Parkkinen kuoli äkillisesti 8. toukokuuta 1992 Helsingin Vartiosaaressa. Hänet on haudattu perhehautaan Helsingissä Hietaniemen hautausmaalle.

## Teoksia
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Käännöksiä
* 
* 

## Lähteet
* 

### Viitteet
Pekka Piirto

**Reino Pekka Piirto** (7. heinäkuuta 1935 Helsinki – 14. lokakuuta 2010) oli suomalainen Espoossa asunut opettaja ja runoilija.

Piirto asui lapsuutensa Mikkelissä. Hän pääsi ylioppilaaksi 1954 Helsingin Suomalaisesta yhteiskoulusta ja valmistui filosofian maisteriksi 1960. 

Hän toimi Helsingin Sanomien kulttuuriosaston toimittajana 1963–1967 ja sen jälkeen äidinkielen opettajana Espoon kouluissa vuosina 1969–1984. Vapaaksi kirjailijaksi Piirto jäi 1984.

Piirron runoissa sekoittuu usein antiikin kreikkalainen mytologia jumalineen suomalaiseen arkielämään. Hän käsittelee runoissaan myös vanhenemisen ja kuoleman teemoja.

Piirto sai Pohjoismaisen kuunnelmapalkinnon 1987 kuunnelmasta *Kun viiskymppinen isä taas lapsen sai* ja oli 1998 Runeberg-palkinto-ehdokkaana runokokoelmallaan *Laittakaa lunta sanojen päälle*.

## Teoksia
* *Niin monta kertaa Mozart*. Gummerus 1965
* *Piirtoja*. WSOY 1968
* *Kun viiskymppinen isä taas lapsen sai*, radiokuunnelma. 1986
* *Kun jääkaappia vieritettiin toukokuussa Kalevankatua alas*, radiokuunnelma. 1987
* *Kreikkalaisia iltoja*. WSOY 1990
* *Ithakan runot ja muita*.  WSOY 1992
* *Kreikkalaisittain : neljä radioesseetä*. Ylen ykkösen kulttuuritoimitus 1992 
* *Eleusis*. WSOY 1994
* *Laittakaa lunta sanojen päälle*. WSOY 1997
* *Pekkaniana*, runoja. WSOY 1999
* *Puutarha, Jonathan*, runoja. WSOY 2001 
* *Elokuun iltana*, runoja. WSOY 2003
* 
* *Runot : 1961-2003*. WSOY 2005
* *Vanheten*, runoja. WSOY 2007
* *Kettu juoksi yli järven*, runoja 2008

## Palkinnot ja tunnustukset
* Pohjoismainen kuunnelmapalkinto 1987 

## Lähteet
* Suomen kirjailijat tietokanta

### Viitteet
Citec

Citec on kansainvälinen teknisen alan suunnittelu- ja informaationhallinnan konsulttiyritys. Teknisten ratkaisujen kautta on mahdollisuus vaikuttaa kestävään kehitykseen ja tulevaisuuden innovaatioihin. Tähän mennessä yritys on toimittanut yli 10 000 projektia yli 100 maahan – esimerkiksi yli 1,000 voimalaitosta ympäri maailmaa. Citecin pääkonttori sijaitsee Vaasassa ja toimistoja löytyy myös Espoosta, Turusta, Oulusta, Tampereelta sekä Pietarsaaresta. Muut Citecin toimipaikat sijaitsevat Ruotsissa, Norjassa, Ranskassa, Saksassa, Intiassa ja Saudi-Arabiassa.  

Henkilöstömäärä on yhteensä 1,200 työntekijää. 

Yrityksen ovat perustaneet vuonna 1984 Rune Westergård ja Rolf Berg nimellä Tri-Tech. 

Yritystoiminta laajeni nopeasti mekaniikkasuunnitelusta ympäristöalan konsultointiin ja tekniseen dokumentaatioon. Näistä kahdesta erillisestä toimialasta syntyi kaksi uutta yritystä; vuonna 1993 Citec Environmental ja 2001 Citec Information. Vuonna 2008 Citec Environmentalista tuli osa Citec Engineering yritystä.

Vuonna 2011 Citec Engineering Oy Ab ja Citec Information Oy Ab yhdistyivät ja nykyinen Citec Oy Ab muodostui. Sentica Partnersin omistamasta rahastosta tuli uusi enemmistöosakas 67% omistuksella ja Martin Strand nimitettiin toimitusjohtajaksi 1.6.2011. 25. toukokuuta 2022 Cyient, johtava globaali teknologiaratkaisuihin erikoistunut yhtiö, jolla on yli 15,000 työntekijää 19 eri maassa, osti Citecin.

Martin Strandin jäädessä eläkkeelle 4.12.2017 Johan Westermarck nimitettiin yrityksen toimitusjohtajaksi 

## Historia

* 2022: Cyient uudeksi omistajaksi
* 2014: Citec hankkii yrityskaupassa Cargotec engineering India - nimisen yrityksen 
* 2013: Citec hankkii yrityskaupassa M7 Offshore - nimisen yrityksen
* 2013: Citec hankkii yrityskaupassa Akilea Engineering- nimisen yrityksen
* 2012: Citec hankkii yrityskaupassa S&V Analysis - nimisen yrityksen
* 2011: Citec hankkii yrityskaupassa German system engineering business Imotion - nimisen yrityksen
* 2011: Sentica Partners enemmistöosakkaaksi (67%), Citec Engineering ja Citec Information yhdistyvät
* 2009: Citec Engineering hankkii yrityskaupassa KPA engineering - yrityksen
* 2003: Citec India perustetaan
* 1984: Citec perustetaan

## Lähteet

## Aiheesta muualla
*Citec-yhtiöiden kotisivut
Myllytullin voimalaitos

**Myllytullin voimalaitos** eli Lasaretinväylän sähkövoimalaitos on Oulun Myllytullin kaupunginosassa Lasaretinväylässä sijaitseva käytöstä poistettu vesi- ja höyryvoimalaitos sekä kaukolämmön varalaitos. Voimalaitoksen vanhin osa vaurioitui pahoin tulipalossa kesällä 2006. Rakennuksen vanhimmat osat ovat valmistuneet vuonna 1903, ja sen suunnitteli sittemmin myös lääninarkkitehtina toiminut Victor Joachim Sucksdorff. 

Myöhemmin ovat valmistuneet uusi kattilahuone vuonna 1921, uusi vesivoima-asema vuonna 1937 (pysty-Kaplan-turbiini). Kaukolämpökeskus valmistui vuonna 1969 ja aloitti kaukolämpötoiminnan Oulussa. Vesivoimalan toiminta päättyi Merikosken voimalaitoksen valmistuttua 1950-luvulla ja voimalan koneistot myytiin 1960-luvulla. 

Samassa rakennuksessa sijaitsi myös vuonna 1969 valmistunut vara- ja huippukaukolämpökeskus, joka toimi aiemmin Oulun ensimmäisenä kaukolämpökeskuksena. Lämpökeskuksen käyttö päättyi vuoden 2009 syksyllä ja laitos purettiin vuoden 2010 aikana vuonna 1969 valmistuneilta osiltaan. Lämpökeskuksella oli kaksi kattilaa, jotka olivat polttoainetehoiltaan 13,3&nbsp;MW ja 26,8&nbsp;MW. Savukaasut johdettiin 24&nbsp;m korkeaan savupiippuun. Aluksi lämpökeskuksella oli käytössä raskas polttoöljy ja myöhemmin kevyt polttoöljy. Alueella oli lisäksi kaksi 450&nbsp;m³:n öljysäiliötä, joista toinen poistettiin käytöstä vuonna 2004 ja toiseen rakennettiin sisälle uusi öljysäiliö. 

Voimalaitosta on vandalisoitu ja sotkettu tulipalon jälkeen. Vaikka alue on sortumavaaran takia aidattu ja näin ollen ihmisiltä suljettu, ovat laitoksen seinät nykyään lähes täysin graffiteilla peitetyt.

Voimalaitos voidaan jakaa kolmeen osaan:

* Höyryvoimala (1903, 1922)
* Vanha vesivoimala, Francis-turbiinit, 2&nbsp;kpl (1903)
* Uusi vesivoimala, Kaplan-turbiini, 1&nbsp;kpl (1937)
* Kaukolämpökeskus (1969), purettu vuonna 2010

## Lähteet

## Aiheesta muualla

* Kuva voimalaitoksesta vuodelta 1939, Uuno Laukan kuvakokoelma, Pohjois-Pohjanmaan museo
Lothringenin risti

**Lothringenin risti** on heraldinen risti. Se koostuu suorasta vertikaalisesta viivasta, jonka päältä kulkee kaksi suoraa horisontaalista viivaa. Aikaisemmin horisontaaliset viivat olivat yhtä pitkiä, mutta 1900-luvulla yleistyneessä versiossa ylempi poikkiviiva on alempaa lyhyempi. Tällöin se muistuttaa patriarkan ristiä.

Lothringenin risti on ollut käytössä muun muassa Vapaan Ranskan lipussa toisen maailmansodan aikana. Se on mukana myös Unkarin vaakunassa sekä Slovakian vaakunassa ja lipussa.

## Katso myös
*Lothringen
Fredrik Larzon

**Fredrik Larzon** (s. 25. huhtikuuta 1973) on ruotsalaisen skate punk -yhtye Millencolinin rumpali. Hän elää Örebrossa, Ruotsissa. Hän liittyi Millencoliniin vuonna 1993, joten hän ei ole perustajajäseniä. Ennen liittymistään Millencoliniin hän toimi Kung Pung -yhtyeessä. Liityttyään Millencoliniin Larzon korvasi Mathiaksen rummuissa, koska tämä osasi soittaa paremmin kitaraa. Larzonin ensimmäinen tuotos yhtyeessä oli heidän Demokappale *Goofy*.
Pierre Richard

**Pierre Richard**, koko nimeltään **Pierre Richard Maurice Charles Léopold Defays** (s. 16. elokuuta 1934 Valenciennes, Nord, Ranska) on ranskalainen näyttelijä, elokuvaohjaaja, käsikirjoittaja ja elokuvatuottaja. Hänelle myönnettiin César-palkinto elämäntyöstä vuonna 2006.

Richard tunnetaan varsinkin komediarooleistaan, kuten nimiosista elokuvissa *[[Pitkä vaalea mustakenkäinen]]* (1972) ja *[[Pitkä vaalea punatukkainen]]* (1974). Hän on tehnyt työtä myös ohjaajana ja käsikirjoittajana.

Itsekin musikaalisen Richardin molemmat pojat, Olivier ja Christoph, ovat muusikoita.

## Valikoitu filmografia
Pierre Richard näytteli kaikissa ohjaamissaan elokuvissa.

## Lähteet

## Aiheesta muualla

* Pierre Richardin virallinen kotisivu 
*
Anny Duperey

**Anny Duperey** (oik. *Annie Ginette Lucienne Legras* s. 28. kesäkuuta 1947 Rouen) on ranskalainen näyttelijä ja noin viisitoista teoksia julkaissut kirjailija. Hän on esiintynyt lukuisissa elokuvissa vuodesta 1967 lähtien. Vuonna 1977 hän sai parhaan naissivuosan César-ehdokkuuden roolistaan elokuvassa *[[Pusu (elokuva)|Pusu]]* (*Un éléphant ça trompe énormément*). Duperey kuuluu Kunnialegioonaan.

## Valikoitu filmografia
* *[[Aviovaimo Pariisissa]]* (*Deux ou trois choses que je sais d'elle*, 1967)
* *[[La Rose écorchée]]* (1969)
* *[[L'Oiseau rare]]* (1975)
* *[[Pusu (elokuva)|Pusu]]* (*Un éléphant ça trompe énormément*, 1976)
* *[[Taivas ei tunne suosikkeja]]* (*Bobby Deerfield*, 1977)
* *[[Helvetistä voittoon]]* (*De Dunkerque à la victoire*, 1979)
* *[[Les Compères]]* (1983)
* *[[La Triche]]* (1984)
Lähde: 

## Lähteet

## Aiheesta muualla
*
Kolkisiini

**Kolkisiini** (C22H25NO6) on alkaloidi, jota saadaan syysmyrkkyliljasta. Kolkisiinia on käytetty kihdin, niveltulehduksien, sydänpussitulehduksen, Behçetin taudin ja familiaarisen välimeren kuumeen hoitoon. Suomessa kolkisiiniä myydään lääkkeeksi mm. kauppanimillä *Colrefuz* ja *Colchicine Mylan* (joka vaatii erityisluvan). Kolkisiinillä on kapea terapeuttinen alue. Yhteisvaikutusten vuoksi kolkisiiniä käyttävä potilas ei saa syödä tai juoda greippiä sisältäviä elintarvikkeita (mukaan lukien greippi-lonkero). Kokisiinilääkityksen aikana ei saa tulla raskaaksi ja on käytettävä tehokasta ehkäisyä. Tehokkaan ehkäisyn käyttöä tulee myös jatkaa 3 kuukauden ajan kolkisiinihoidon lopettamisen jälkeen.

Kolkisiinia käytetään myös kasvien kromosomiston monistamiseen. Esimerkiksi kahden eri viljakasvin risteymä on yleensä steriili, mutta kolkisiinikäsittelyllä siitä saadaan jälleen fertiili kahdentamalla sen kromosomisto, esimerkkinä ruisvehnä.

## Vaikutusmekanismi
Kolkisiini estää mitoosin kiinnittymällä tubuliiniin ja estämällä näin tumasukkulan syntymisen. Lisäksi aine estää neutrofiilien siirtymistä ja fagosytoosin toimintaa ja vähentää kemotaktisen faktorin ja leukotrieeni B:n muodostumista.

## Sivuvaikutuksia
Normaaleilla hoitoannoksilla kolkisiini on turvallinen lääke. Tavallisimmin se aiheuttaa ripulia. Kuitenkin on myös mahdollista että valkosolujen määrä veressä alkaa vähenemään, minkä vuoksi kolkisiiniä käyttävän potilaan on käytävä turvaverikokeissa säännöllisesti koko kolkisiinihoidon ajan.

Kolkisiini on kuitenkin hyvin myrkyllistä. Sen TDLo-arvo on lapsilla 2,4 mg/kg, naisilla 3 mg/kg ja miehillä 11 mg/kg. Myrkytyksen oireet ilmenevät 2–5 tunnin kuluttua aineelle altistuksesta. Oireet muistuttavat arsenikkimyrkytyksen oireita: polttavaa tunnetta suussa ja kurkussa, ripulia, mahakipua, oksentamista ja munuaisten tuhoutumista. Kolkisiini voi aiheuttaa myös leukosyyttien määrän vähenemistä. Aine voi myös aiheuttaa mutaatioita nisäkkäiden sikiöissä.

## Lähteet

## Aiheesta muualla

* Jukka Lehtonen ja Ville Kytö: Kolkisiini - unohdettu lääke sydänpussitulehduksessa, lääketieteellinen aikakausikirja Duodecim, 2017;133(4):389-90
* Liber Herbarum II: Luettelo kolkisiinia sisältävistä kasveista
* Terveysportti: Kolkisiini
* Human Metabolome Database (HMDB): Colchicine 
* Toxin and Toxin Target Database (T3DB): Colchicine 
* KEGG: Colchicine 
* Dr. Duke's Phytochemical and Ethnobotanical Databases: Colchicine
Leppävaaran lukio

**Leppävaaran lukio** on espoolainen lukio, joka toimii tällä hetkellä Nokia Campuksella Karamalmilla, osoitteissa Karaportti 2 ja Karaportti 5. Samassa kiinteistössä lukion kanssa toimii myös Metropolia-ammattikorkeakoulu. Leppävaaran lukion rehtorina toimii Ismo-Olav Kjäldman. Lukiossa toimii sekä yleislinja että urheilulinja.

## Historia

Toukokuussa 1955 valtioneuvosto oikeutti Leppävaaran yhteiskoulun kannatusyhdistyksen perustamaan paikkakunnalle oppikoulun. Samana kesänä rakennettiin koulutalo, joka sijaitsi Lintuvaarantien ja Harakantien risteyksessä. Koulussa aloitti 80 oppilasta 1.9.1955. Päiviö Alaranta valittiin koulun rehtoriksi 1957.

Vuonna 1958 koulu sai lahjoituksena Leppävaaran kartanon isännältä Kaarlo af Heurlinilta tontin, jolle rakennettiin uudet ja ajanmukaiset koulutilat. Rakennuksen vihki käyttöön piispa Martti Simojoki 22.11.1959. Seuraavana vuonna yhteiskoulu sai luvan perustaa lukion. Ensimmäiset 14 ylioppilasta valmistuivat 1963. Yhteiskoulun ylläpito siirtyi kannatusyhdistykseltä Espoon kaupungille vuonna 1972. Peruskoulun tulon myötä yhteiskoulu jakautui Leppävaaran lukioksi ja Leppävaaran kouluksi.

Vuonna 1987 Päiviö Alaranta siirtyi eläkkeelle ja Leppävaaran lukion uudeksi rehtoriksi valittiin Seppo Sipilä. Lukion saneeraus toteuttiin kolmessa vaiheessa 1995–1997. Vuonna 2003 Leppävaaran lukio liittyi Pääkaupunkiseudun urheiluakatemiaan. Seppo Sipilän jäätyä eläkkeelle hänen seuraajakseen valittiin nykyinen rehtori Ismo-Olav Kjäldman.

## Yleislinja
Lukiossa toimii urheilulinjan lisäksi yleislinja. Yleislinjalle haetaan yhteishaussa päättötodistuksen keskiarvolla.

## Urheilulinja
Leppävaaran lukiossa on urheilulinja, jonne voi hakea joukkuelajin tai yksilölajin edustajana. Sisäänpääsyyn vaikuttavat lukuaineiden keskiarvo (vähintään 7,0), liikunnan arvosana ja lajiliittojen urheilijapisteet. Urheilulinjan opiskelijavalinnassa käytetään valtakunnallista urheiluoppilaitospisteytystä. Lukion lähistöllä on useita urheilupaikkoja, kuten Kameleonten urheiluhalli, Leppävaaran liikuntahalli, urheilupuisto, uimahalli ja jäähalli.

## Lähteet

## Aiheesta muualla
* Leppävaaran lukion verkkosivut
Kanadan naisten jääkiekkomaajoukkue

**Kanadan naisten jääkiekkomaajoukkue** edustaa Kanadaa kansainvälisissä jääkiekko-otteluissa. Olympialaisissa ja maailmanmestaruuskilpailuissa se on ollut hallitseva joukkue Yhdysvaltain ohella. Kanadan joukkueen päävalmentajan on toiminut Laura Schuler. Nykyinen valmentaja on Troy Ryan.

Kanadalla oli vuonna 2017 yli 87&nbsp;000 naisjääkiekkoilijaa. Vuonna 2022 maassa oli jo liki 102&nbsp;000 rekisteröityä naisjääkiekkoilijaa, vuoden 2024 lopussa 108&nbsp;500.

## Sijoitukset
### Maailmanmestaruuskisoissa
* 1990 – **kultaa**
* 1992 – **kultaa**
* 1994 – **kultaa**
* 1997 – **kultaa**
* 1999 – **kultaa**
* 2000 – **kultaa**
* 2001 – **kultaa**
* 2003 – Turnaus peruttiin SARS-epidemian vuoksi.
* 2004 – **kultaa**
* 2005 – hopeaa
* 2007 – **kultaa**
* 2008 – hopeaa
* 2009 – hopeaa
* 2011 – hopeaa
* 2012 – **kultaa**
* 2013 – hopeaa
* 2015 – hopeaa
* 2016 – hopeaa
* 2017 – hopeaa
* 2019 – pronssia
* 2020 – Turnaus peruttiin koronaviruspandemian vuoksi.
* 2021 – **kultaa**
* 2022 – **kultaa**
* 2023 – hopeaa
* 2024 – **kultaa**
* 2025 – hopeaa

### Olympialaiset
* 1998 – hopeaa (joukkue)
* 2002 – **kultaa** (joukkue)
* 2006 – **kultaa** (joukkue)
* 2010 – **kultaa** (joukkue)
* 2014 – **kultaa** (joukkue)
* 2018 – hopeaa (joukkue)
* 2022 – **kultaa**
* 2026 – hopeaa

### Clarkson Cup
* 2006 – **voitto**

### 3/[[4 Nations Cup]]
* 1996 – **kultaa**
* 1997 – hopeaa
* 1998 – **kultaa**
* 1999 – **kultaa**
* 2000 – **kultaa** (4 Nations Cup)
* 2001 – **kultaa** 
* 2002 – **kultaa** (4 Nations Cup)
* 2003 – hopeaa (4 Nations Cup)
* 2004 – **kultaa** (4 Nations Cup)
* 2005 – **kultaa** (4 Nations Cup)
* 2006 – **kultaa** (4 Nations Cup)
* 2007 – **kultaa** (4 Nations Cup)
* 2008 – hopeaa (4 Nations Cup)
* 2009 – **kultaa** (4 Nations Cup)
* 2010 – **kultaa** (4 Nations Cup)
* 2011 – hopeaa (4 Nations Cup)
* 2012 – hopeaa (4 Nations Cup)
* 2013 – **kultaa** (4 Nations Cup)
* 2014 – **kultaa** (4 Nations Cup)

### Pacific Rim Championship
* 1995 – **kultaa**
* 1996 – **kultaa**

### IIHF:n maailmanranking
* 2003 – 1.
* 2004 – 1.
* 2005 – 1.
* 2006 – 1.
* 2007 – 1.
* 2008 – 1.
* 2009 – 2.
* 2010 – 1.
* 2011 – 1.
* 2012 – 1.
* 2013 – 2.
* 2014, helmikuu – 1.
* 2014, huhtikuu – 1.
* 2015 – 1.
* 2016 – 2.
* 2017 – 2.
*2018, helmikuu – 2.
*2018, huhtikuu – 2.
*2019 – 2.
*2020 – 2.
*2021 – 2.
*2022, helmikuu – 1.
*2022, syyskuu – 1.
*2023 – 1.
*2024 – 1.
*2025 – 2.

## Tunnettuja pelaajia
* Manon Rhéaume
* Hayley Wickenheiser
* Jennifer Botterill
* Jayna Hefford
* Meghan Agosta

## Lähteet

## Aiheesta muualla

* Team Canada 
* Kanada nationalteamsoficehockeyssä
Francis Veber

**Francis Veber** (s. 28. heinäkuuta 1937) on ranskalainen elokuvaohjaaja ja -käsikirjoittaja ja näytelmäkirjailija. Hänen elokuviaan ovat *[[Hullujen häkki]]* (1978), *La chèvre* (1981), *Les compères* (1983), *[[Kolme karkuria]]* (1989), *[[Se parhaiten nauraa]]* (1998), *[[Kaappi (elokuva)|Kaappi]]* (2000) ja *[[Turpa kiinni!]]* (2003).

Veberin näytelmistä on suomeksi esitetty *L’Enlévement* nimellä *Naisenryöstäjät* (Suomen Kansallisteatteri, 1970) sekä *Le Dîner de cons* nimillä *Joka toiselle kuoppaa kaivaa* (Suomen Kansallisteatteri, 2000) ja *Se parhaiten nauraa...!* (Tampereen Komediateatteri, 2003).

Neuilly-sur-Seinessä syntynyt Veber on osittain armenialaista sukujuurta. Hän on voittanut Césarin ja ollut lisäksi muutamia kertoja ehdokkaana. Hän sai Oscar-ehdokkuuden käsikirjoitustyöstään *Hullujen häkissä*. Vuonna 2017 BBC:n äänestyksessä 253 eri puolilta maailmaa olevaa kriitikkoa valitsi Veberin omasta näytelmästään ohjaaman elokuvan *Se parhaiten nauraa* kaikkien aikojen sadan parhaan komedian listalle.

## Lähteet

## Aiheesta muualla
*
Kansainvälinen ylioppilaidenpäivä

**Kansainvälinen ylioppilaidenpäivä** on vuosittain 17. marraskuuta Jan Opletalin hautajaisten jälkeisten mielenosoitusten muistoksi vietettävä vuosipäivä. Sen julisti vuonna 1941 International Students’ Council, joka sijaitsee Lontoossa.

## Aiheesta muualla
* IUS
Georges Lautner

**Georges Lautner** (24. tammikuuta 1926 Nizza – 22. marraskuuta 2013 Pariisi) oli ranskalainen ohjaaja ja käsikirjoittaja, joka työsti uransa aikana kymmeniä elokuvia. Lisäksi hän voitti vuonna 1987 *7 d’or* -palkinnon parhaasta televisiomainoksesta. 

Lautner syntyi Nizzassa näyttelijä Renée Saint-Cyrin poikana.

## Lähteet

## Aiheesta muualla
*
Yhdistyneiden kansakuntien päivä

**Yhdistyneiden kansakuntien päivä** on 24. lokakuuta vietettävä vuosipäivä, jota vietetään Yhdistyneiden kansakuntien (YK) perustamisen kunniaksi. Sanottuun päivään mennessä vuonna 1945 oli riittävän suuri määrä jäsenvaltioita vahvistanut YK:n perustamissopimuksen niin, että se tuli voimaan. Useissa maissa se on nykyisin myös liputuspäivä ja osa kansainvälistä YK-viikkoa, jota vietetään aina 20.–26. lokakuuta, alkoi viikko 20. lokakuuta tai ei.

Suomalaisissa kalentereissa YK:n päivä on ollut merkittynä vuodesta 1968, ja vakiintuneeksi liputuspäiväksi vuodesta 1987 lähtien.

Vuodesta 2008 lähtien YK:n päivä on Suomessa samalla Suomen ekumeenisen neuvoston julistama *Rauhan, ihmisoikeuksien ja kansainvälisen vastuun [[rukouspäivä]]*.

## Lähteet

## Aiheesta muualla
* United Nations Day, 24 October 2008 
* Järjestön perustamisesta YK:n sivustolla 
* Yle Oppiminen: YK:n päivä 24.10.
Renée Saint-Cyr

**Renée Saint-Cyr** (alkujaan *Marie-Louise Eugénie Vittore*; 16. marraskuuta 1904 – 11. heinäkuuta 2004) oli ranskalainen näyttelijä. Hän tuli tunnetuksi rooleistaan televisiossa ja lukuisissa elokuvissa, mutta esiintyi myös teatterissa. 

Alun alkaen Saint-Cyr pyrki luomaan uran laulajana; hän jopa voitti marseillelaisen konservatorion ensimmäisen palkinnon. 

Kuollessaan Saint-Cyriltä puuttui vain nelisen kuukautta sadan vuoden iästä. Hän oli elokuvaohjaaja ja -käsikirjoittaja Georges Lautnerin äiti. 

## Aiheesta muualla
*
Cedric Smith

**Cedric Smith** (s. 1943, Bournemouth, Englanti) on englantilais-kanadalainen näyttelijä, joka tunnetaan televisiosarjasta *[[Tie Avonleaan]]*. Sarjan aikana hänet palkittiin Gemini-palkinnolla vuonna 1993. Lisäksi Smith muistetaan animaatiosarjasta *[[X-Men (vuoden 1992 animaatiosarja)|X-Men]]* Professori X:n äänenä 1990-luvulla.

Smith syntyi Englannissa, mutta muutti jo 10-vuotiaana Kanadaan, jossa hän jätti high schoolin kesken pyrkiessään laulajaksi.

## Aiheesta muualla
* TV.com 
* Voice Chasers
Outrage Games

**Outrage Games** (entinen *Outrage Entertainment*) on yhdysvaltalainen pelitalo, joka muodostui Parallax Softwaren jakaantuessa kahtia. Outrage Gamesin pääkonttori sijaitsee Ann Arborissa, Michiganissa. Outrage Games on julkaissut kolme peliä, joista viimeisin on peruttu: Descent 3, Alter Echo, ja Rubu Tribes.

## Pelit
* Descent³

## Aiheesta muualla
* Profiili MobyGamesissä
Kees Kist

**Kees Kist** (s. 7. elokuuta 1952 Steenwijk, Overijssel, Alankomaat) on alankomaalainen jalkapalloilija, joka oli pelipaikaltaan hyökkääjä.

Kist edusti Alankomaiden maajoukkuetta 21 ottelussa vuosina 1975–1980 ja teki niissä neljä maalia, joista kaksi Euroopan-mestaruuskilpailuissa 1980. Seurajoukkuetasolla Kist edusti Heerenveeniä 1970–1972, AZ Alkmaaria 1972–1982, Ranskassa Paris Saint-Germainia 1982–1983 ja FC Mulhousea 1983–1984 sekä jälleen kotimaassaan AZ Alkmaaria 1984–1986. Viimeiseksi kaudekseen hän palasi Heerenveeniin. Hän voitti Alankomaiden-mestaruuden Alkmaarin joukkueessa vuonna 1981. Hän teki AZ:ssa 441 ottelussaan 259 maalia, joista 212 maalia pääsarjatasolla, mikä nosti hänet kaikkien aikojen neljänneksi Eredivisien maalintekijätilastossa Willy van der Kuijlenin, Ruud Geelsin ja Johan Cruijffin jälkeen. Hänestä tuli vuonna 1979 ensimmäinen Euroopan Kultaisen kengän voittanut hollantilaisjalkapalloilija, kun hän teki 34 maalia kaudella 1978–1979 AZ:lle.

## Lähteet
Jussi Liski

**Jussi Salomon Liski** on suomalainen muusikko ja lauluntekijä. Hänen pääinstrumenttinsa ovat koskettimet, mutta hän soittaa myös bassoa. Liski on tuurannut Pekka Hedkrokia eräillä Lapinlahden Lintujen keikoilla ja hänestä tuli yhtyeen vakituinen kosketinsoittaja Hedkrokin siirryttyä tauolle keväällä 2008. Hän on säveltänyt musiikkia myös televisiosarjoihin, kuten *[[Team Ahma]]an*.

Liski on soittanut muun muassa Anneli Saariston ja Pekka Pohjolan kanssa. Hän on myös julkaissut vuonna 1993 soololevyn *Tauotonta tarinaa*.

Liski on toiminut sovittajana joillekin artisteille, mutta on tehnyt myös kappaleita muun muassa Pekka Hartoselle, Lentävälle Siemenelle, Taneli Mäkelälle ja Puhekuplalle.

## Lähteet
Lauri Tarasti

**Lauri Aarne Pekka Tarasti** (s. 11. kesäkuuta 1941 Helsinki) on suomalainen juristi ja ministeri. Hän on toiminut ympäristöministeriön kansliapäällikkönä 1983–1994 ja korkeimman hallinto-oikeuden hallintoneuvoksena 1994–2007, josta hän jäi eläkkeelle. Koulutukseltaan Tarasti on oikeustieteen lisensiaatti.

## Elämä ja ura
Tarasti aloitti opinnot Helsingin yliopiston oikeustieteellisessä tiedekunnassa vuonna 1961. Hän toimi aktiivisesti Savolaisessa osakunnassa, muun muassa juristikerhon puheenjohtajana ja osakunnan sihteerinä 1962–1963. Tarasti oli myös Helsingin yliopiston ylioppilaskunnan hallituksen jäsen vuonna 1964. Hän valmistui oikeustieteen kandidaatiksi 1966 ja lisensiaatiksi 1971 ja sai varatuomarin arvon 1972. Tarasti vihittiin Helsingin yliopiston oikeustieteellisen tiedekunnan kunniatohtoriksi kesäkuussa 2023.

Tarasti on ollut asiantuntijana ja selvitysmiehenä muun muassa vaaleihin liittyvissä asioissa ja urheilun doping-tapausten yhteydessä. Hänen johdollaan selvitettiin Noppa-juttua, Lahden hiihdon MM-kisojen doping-skandaalia ja vuoden 2008 vaalirahoitusskandaalia. Skandaalin jälkeen Tarasti nimitettiin toukokuussa 2008 vaalirahoituksen uudistamista selvittävän toimikunnan puheenjohtajaksi. Vuonna 2010 hän sai ministerin arvonimen.

Tarasti on entinen kilpaurheilija. Hän on juossut pikaviestin suomenmestariksi 1965 ja sata metriä aikaan 10,8 sekuntia. Urheilu-uran aktiivikauden jälkeen hän toimi valmentajana. Lauri Tarasti toimi Helsingin vuoden 1983 yleisurheilun MM-kisojen järjestelyissä pääsihteerinä. 

Tarastin isä oli sosiaaliministeriön kansliapäällikkö Aarne Tarasti (ent. Tapper). Hänen veljensä on professori Eero Tarasti. Hän on naimisissa kansainvälisten asioiden neuvoksen Gunilla Carlanderin kanssa.

## Julkaisuja
* 
*  
* 
* 
* 
* 

## Lähteet
DTM-kausi 2008

**DTM-kausi 2008 (Deutsche Tourenwagen Masters -kausi 2008)** oli uuden DTM-sarjan yhdeksäs kausi. Se alkoi 13. huhtikuuta ja päättyi 11 kilpailun jälkeen 26. lokakuuta. Edelliskauden mestari ruotsalainen Mattias Ekström ajoi numerolla yksi Audilla. Saksalainen Ralf Schumacher jatkoi entisten Formula 1 -kuljettajien edustamista sarjassa. Hän korvasi Mika Häkkisen Mercedes-Benzillä.

Sarjan mestaruuden voitti saksalainen Audi-kuljettaja Timo Scheider. Hän saavutti kolme voittoa ja jäi vain kerran pistesijojen ulkopuolelle. Toiseksi sijoittui neljän pisteen erolla brittiläinen Paul Di Resta.

Kausi jäi Bernd Schneiderin uran viimeiseksi, kun hän päätti pitkän kilpa-autoilijan uransa tähän kauteen 44-vuotiaana.

## Tallit ja kuljettajat

## Kilpailukalenteri

### Pisteet
Jill Clayburgh

**Jill Clayburgh** (30. huhtikuuta 1944 – 5. marraskuuta 2010) oli yhdysvaltalainen näyttelijä. Hänet tunnetaan muiden muassa elokuvista *[[Eronnut nainen]]* (1978), *[[Yritetään yhdessä, aloitetaan alusta]]* (1979) ja *[[Bertoluccin kuu]]* (1979). Clayburgh näytteli muun muassa televisiosarjassa *[[Dirty Sexy Money]]* Letitia Darlingia. 

Clayburgh syntyi juutalaiseen perheeseen New Yorkissa ja opiskeli Sarah Lawrence Collegessa. Hän oli varsin suosittu paitsi yleisön myös kriitikoiden keskuudessa; hän sai muun muassa kaksi Oscar-ehdokkuutta. 

Clayburgh meni vuonna 1979 naimisiin David Raben kanssa. Heillä on kaksi lasta: tytär Lily Rabe, joka on myös näyttelijä, sekä poika Michael Rabe. Clayburgh kuoli leukemiaan sairastettuaan yli 20 vuotta.

## Lähteet

## Aiheesta muualla
* Jill Clayburghin muistokirjoitus Helsingin Sanomissa (Tilaajille)
*
Golden Baseball League

**Golden Baseball League** (GBL) on itsenäinen ammattilaisbaseballsarja, jossa pelaa kahdeksan joukkuetta Kanadan ja Yhdysvaltojen länsirannikolta. Vuonna 2004 perustettu liiga ei kuulu Pohjois-Amerikan ylä- eikä alasarjoihin, mikä tekee sarjasta itsenäisen, ja siten pelaajilla on mahdollisuus siirtyä sarjasta kummalle tahansa tasolle. Liigasta on siirtynyt MLB:hen yli 60 pelaajaa. GBL:n Pelaajien keskipalkka on baseballin alasarjojen tasoa.

Liiga on jaettu pohjoiseen ja eteläiseen divioonaan, joissa molemmissa pelaa neljä joukkuetta. Runkosarjan jälkeen molempien divisioonien parhaat joukkueet kohtaavat loppuottelusarjasta, jossa mestaruuden voittaa ensin kolme ottelua voittanut joukkue.

## Joukkueet
;Pohjoinen divisioona
***[[Calgary Vipers]]**, *[[Calgary]], [[Alberta]]*
***[[Chico Outlaws]]**, *[[Chico]], [[Kalifornia]]*
***[[Edmonton Cracker-Cats]]**, *[[Edmonton]], Alberta*
***[[Reno Silver Sox]]**, *[[Reno]], [[Nevada]]*

;Eteläinen divisioona
***[[Long Beach Armada]]**, *[[Long Beach]], Kalifornia*
***[[Orange County Flyers]]**, *[[Fullerton]], Kalifornia*
***[[St. George Roadrunners]]**, *[[St. George (Utah)|St. George]], [[Utah]]*
***[[Yuma Scorpions]]**, *[[Yuma (Arizona)|Yuma]], [[Arizona]]*
Viivytystaistelu

**Viivytystaistelu** on sotilaallinen operaatio jossa joukko perääntyy hidastaen ja kuluttaen hyökkäävää vihollista. Viivytystaistelua käydään usein pataljoonatasoisissa tai suuremmissa yksiköissä jolloin puolustuksen porrastaminen on mahdollista useiden komppanioiden muodostaessa puolustuksen syvyyden. Sotajoukkojen pakenemista tai perääntymistä ei tule sekoittaa viivytystaisteluun.

Esimerkiksi kolmella taistelevalla komppanialla viivytystaistelu voitaisiin suorittaa seuraavasti: Vihollisen hyökkäyksen alkuvaiheessa 1. komppania on asemissa, 2. valmistamassa asemia 1. takana ja 3. komppania levossa. Vihollisen hyökkäyksen alkaessa 1. komppania taistelee vihollista vastaan kunnes saa käskyn perääntyä 2. komppanian asemien läpi. Tällöin torjuntavastuu siirtyy 2. komppanialle ja 3. komppania ryhmittyy valmistamaan asemia 1. komppanian siirtyessä lepoon. Taistelua jatketaan kunnes vihollisen eteneminen on saatu pysäytettyä tai saadaan käsky siirtyä toisiin tehtäviin.

Viivytystaisteluun voi liittyä myös vihollista hidastava pioneeritoiminta, reservissä olevien joukkojen yllättävä vastahyökkäys ja tahallaan vihollisen linjojen taakse jättäytyvien joukkojen sissitoiminta.

Suomen sotahistoriassa kuuluisimmat viivytystaistelut käytiin sekä talvi- että jatkosodan perääntymisvaiheessa Karjalassa, eritoten Karjalan kannaksella.
Mentalwear

**Mentalwear** oli suomalainen vaatemerkki, joka myi kantaa ottavia T-paitoja ja muita tuotteita Suomessa. Yritys oli toiminnassa vuosina 1998-2012.

Mentalwear Oy:n toimitusjohtaja Satu Viskari suunnitteli vuonna 1998 mielenterveyskuntoutujille T-paidat: *I hear voices*, *Psycho-killer*, *Medical treatment keeps me going*, *Hampaassani on radiolähetin* sekä *Young, free and schizophrenic*. *Psycho-killer* palkittiin samana vuonna Like-uutisten vuoden sloganina. Paitojen tuotto ohjautui mielenterveystyöhön, ja Viskarin suunnittelemat paidat siirtyivät Mielenterveyden keskusliitto ry:n käyttöön. 

Yritys osallistui erilaisiin kampanjoihin ja hyväntekeväisyyteen. Vuosina 2004-2005 Mentalwear suunnitteli T-paitamalliston Subtv:n *Subtv tekee hyvää* -kampanjaan. Kampanjalla kerättiin varoja Suomen Mielenterveysseuralle, ja rahaa lahjoitettiin mielenterveystyöhön yhteensä yli 40&nbsp;000 euroa. Kampanjan malleina olivat Minna Haapkylä, Veeti Kallio, Janina Frostell, Mariko, Saimi Nousiainen, Hanna Ek ja Samuli Edelmann.

Muita avustuksen kohteita olivat muun muassa Lahden klubitalo, Alzheimer keskusliitto ry, Naisten turvakoti, Aids-tukikeskus, Tyttöjen talo ja Omaiset mielenterveystyön tukena ry.

## Lähteet
Lenore Zann

**Lenore Zann** (s. 22. marraskuuta 1959 Sydney) on australialais-kanadalainen näyttelijä, joka muistetaan pääroolista elokuvassa Def-Con 4 ja Roguen ääniroolista animaatiosarjassa X-Men.

## Elämäkerta
Zann syntyi Sydneyssä, Australiassa, josta hän muutti vanhempiensa kanssa Kanadaan ollessaan 8-vuotias. Perhe asui aluksi Reginassa, Saskatchewanissa ennen muuttoaan Truroon, Nova Scotiaan, jossa Zann kävi high schoolin.

Hänen isoisoisänsä Zanninovich syntyi Jugoslaviassa, jostä hän muutti Australiaan.

## Aiheesta muualla
* Lenore Zann TV.comissa  
* Lenore Zann Voice Chasersissa
Alive 35

**Alive 35** on yhdysvaltalaisen Kiss-yhtyeen 14 konserttitallenteen sarja, joka äänitettiin yhtyeen *Alive 35* -kiertueen Euroopan osuudella. Valmiin, rajoitettuna 1500 kappaleen painoksena julkaistun sarjan tallenteita myy konserttitaltiointien tuottamiseen sekä jakeluun erikoistunut yritys Concert Live. Jotkin levyistä, mm. Helsingin 27.5. konsertin taltiointi ovat loppuunmyytyjä.

Kaikki tallenteet sisältävät kokonaisuudessaan yhtyeen konsertin kevään 2008 Alive/35 -kiertueen Euroopan osuudelta. KISS soitti samat kappaleet samassa järjestyksessä kaikissa sarjan konserteissa. Taltioinnit on julkaistu 2-CD:llä. Ensimmäinen CD sisältää aina ensimmäiset 9 tai 10 kappaletta, ja toinen CD loput.
## Kappalelista
#"Deuce"
#"Strutter"
#"Got To Choose"
#"Hotter Than Hell"
#"Nothin' To Lose"
#"C'mon And Love Me"
#"Parasite"
#"She"
#"100,000 Years"
#"Cold Gin"
#"Let Me Go, Rock N' Roll"
#"Black Diamond"
#"Rock and Roll All Nite"
#"Shout It Out Loud"
#"Lick It Up"
#"I Love It Loud"
#"I Was Made for Lovin' You"
#"Love Gun"
#"Detroit Rock City"

## Äänityspaikat
*27. toukokuuta 2008 Hartwall Areena, Helsinki, Suomi
*30. toukokuuta 2008 Olympiastadion, Tukholma, Ruotsi
*31. toukokuuta 2008 Valhall, Oslo, Norja
*1. kesäkuuta 2008 Koengen, Bergen, Norja
*3. kesäkuuta 2008 Forum, Kööpenhamina, Tanska
*4. kesäkuuta 2008 Color Line Arena, Hampuri, Saksa
*6. kesäkuuta 2008 O2 Arena, Praha, Tšekki
*9. kesäkuuta 2008 Velodrom, Berliini, Saksa
*10. kesäkuuta 2008 SAP Arena, Mannheim, Saksa
*11. kesäkuuta 2008 Oberhausen Arena, Oberhausen, Saksa
*13. kesäkuuta 2008 Download Festival, Leicestershire, Yhdistynyt kuningaskunta
*15. kesäkuuta 2008 Arrow Rock Festival, Nijmegen, Alankomaat
*17. kesäkuuta 2008 Bercy, Pariisi, Ranska
*28. kesäkuuta 2008 Graspop Metal Meeting, Dessel, Belgia

## Kokoonpano
* Gene Simmons (laulu/bassokitara)
* Paul Stanley (laulu/komppikitara)
* Tommy Thayer (kitara/taustalaulu)
* Eric Singer (rummut/taustalaulu)

## Lähteet

## Aiheesta muualla
*
Kuningaslohi

**Kuningaslohi** (*Oncorhynchus tshawytscha*) on tyynenmerenlohten sukuun kuuluva suuri kala. Se voi kasvaa puolitoistametriseksi ja 45–50-kiloiseksi. Kuningaslohen alkuperäistä asuinaluetta on pohjoinen Tyynimeri Japanista ja Koreasta aina Kaliforniaan asti. Nykyään kuningaslohta elää istutettuna eri puolilla maailmaa mm. Uudessa-Seelannissa.

Kuningaslohta on yritetty kotiuttaa myös Eurooppaan, aina tuloksetta. Suomessa istutuksia tehtiin vuosina 1935–1937 Kokemäenjokeen, Oulujokeen, Höytiäiseen ja eräisiin Pohjanmaan pienempiin jokiin. Luonnollinen lisääntyminen ei koskaan käynnistynyt.

## Lähteet

* 

## Aiheesta muualla
*''Oncorhynchus tshawytscha'' Luonnontieteellinen keskusmuseo.
* 
*ITIS: ''Oncorhynchus tshawytscha'' 
*''Oncorhynchus tshawytscha''  FAO  Fisheries and Aquaculture Department.
MATLAB

**MATLAB** () on The MathWorks -yhtiön ylläpitämä numeeriseen laskentaan tarkoitettu tietokoneohjelmisto sekä siinä käytettävä ohjelmointikieli. MATLAB sisältää työkalut matriisien käsittelyyn, funktioiden ja datan visualisointiin, algoritmien toteuttamiseen, käyttöliittymien luomiseen sekä vuorovaikutukseen muilla kielillä luotujen ohjelmien kanssa. Peruskokoonpanon lisäksi ohjelmistoon on saatavilla lukuisia lisätyökaluja (*toolbox*), joiden avulla mukaan voidaan lisätä erityisaloja koskevaa toiminnallisuutta tai esimerkiksi mahdollisuus symboliseen laskentaan.

MATLABin kehittämisen opiskelijoidensa apuvälineeksi aloitti Cleve Moler 1970-luvulla. Pian MATLAB levisi muidenkin yliopistojen ja matemaattisten yhteisöjen käyttöön. Vuonna 1984 Cleve Moler, Jack Little ja Steve Bangert perustivat The MathWorks -yhtiön ja kaupallistivat MATLABin. Ohjelmaa käyttää opetukseen ja tutkimukseen yli 5&nbsp;000 korkeakoulua maailmanlaajuisesti.

## MATLAB-ohjelmointi

MATLABin ohjelmat kirjoitetaan joko suoraan ikkunaan, jossa ne suoritetaan tai tiedostoihin, joiden tiedostopääte on .m. Uudemmissa versioissa ohjelmat voidaan vaihtoehtoisesti kirjoittaa *live script* muodossa, jolloin samaan tiedostoon voidaan sisällyttää ohjelmakoodi, tulokset sekä formatoitua tekstiä, yhtälöitä ja kuvia. MATLAB-ohjelmissa voi käyttää myös C-kielen tai Fortranin komentoja käyttämällä apuna tähän tarkoitukseen tehtyjä MEX-tiedostoja.

Haluttaessa tulokset saadaan ulos useissa eri formaateissa, kuten HTML- tai LaTeX-koodina tai PDF-tiedostoina.

## Simulink

Simulink on MATLABin graafinen ympäristö, jolla voidaan mallintaa, analysoida ja simuloida dynaamisia järjestelmiä eri teknisen laskennan osa-alueilla. Järjestelmät voivat olla lineaarisia tai epälineaarisia ja niissä voi olla aikariippuvuutta. Aikariippuvuus voi olla diskreettiä, jatkuvaa tai näiden sekatyyppiä.

Simulinkissä on graafinen käyttöliittymä, jonka avulla malli voidaan luoda käyttämällä lohkokaavioita, jotka koostuvat lohkoista ja signaaliviivoista. Simulink-lohkokaaviot voivat sisältää erilaisia matemaattisia operaatioita, MATLAB-koodia ja sisään- ja ulostuloja. Lohkokaaviot ovat hierarkkisia, mikä mahdollistaa sekä ylhäältä-alas- että alhaalta-ylös-lähestymistavan mallia luotaessa.

## Katso myös
* GNU Octave, MATLABin kanssa yhteensopiva, vapaa numeerisen laskennan ohjelmisto
* Mathematica, symbolisen ja numeerisen laskennan ohjelmisto
* Julia, erityisesti tieteelliseen laskentaan kehitetty ohjelmointikieli

## Lähteet

## Aiheesta muualla

* MATLAB esittely , *The MathWorksin* sivuilla 
* MATLAB Central , MATLAB-käyttäjien yhteisö 
* Lyhyt MATLAB-opas
* MATLAB-opas (keskeneräinen)
Lemmenpyssyt

**Lemmenpyssyt** on vuonna 2001 perustettu tamperelainen rock-yhtye. Yhtyeen nimi on suomennos yhdysvaltalaisen Kiss-yhtyeen hitistä ”Love Gun”.  Yhtye on mukana vuonna 2008 julkaistulla Popeda-tribuuttialbumilla *[[Da Da (Kuulat sekaisin)]]*.

## Jäsenet
* Mikko ”Kidi” Pollari – kitara, laulu
* Samuli ”Klint” Karvinen – basso, laulu
* Markus ”Veitsi” Luomajoki – kitara
* Matti ”Dyny” Pollari – rummut 

Lähde: 

## Albumit
* *Lemmenpyssyt* (2005)
* *II* (2007)
* *III* (2011)
* *IIII* (2018)
* *LP5* (2025)

## Lähteet

## Aiheesta muualla
* Virallinen kotisivu 
* MySpace-sivu
Gordan Jandroković

**Gordan Jandroković** (s. 2. elokuuta 1967 Bjelovar) on kroatialainen diplomaatti ja poliitikko. Vuosina 2008–2011 hän toimi Kroatian ulkoministerinä ja varapääministerinä. Vuodesta 2017 hän on parlamentin puhemies.

## Koulutus
Jandroković opiskeli vuosina 1986–1991 maa- ja vesirakennusinsinööriksi ja 1989–1993 valtiotieteen kandidaatiksi Zagrebin yliopistosta. Vuonna 1996 hän opiskeli Kroatian ulkoministeriön diplomaattikoulussa. Vuonna 1995 hän suoritti maisterinopintonsa kansainvälisistä suhteista Clingendael-instituutissa Haagissa ja Rotterdamin Erasmus-yliopistossa.

## Työura
Vuodesta 1989 vuoteen 1994 Jandroković työskenteli yksityisessä rakennusyrityksessä. Vuosina 1994–2000 hän oli töissä Kroatian ulkoministeriössä. Vuonna 2000 hän palasi takaisin julkiselle sektorille ja työskenteli Zagrebilaisessa Stanić -yrityksessä. Hän vaihtoi työpaikkaa vuonna 2002 Beming-yritykseen syntymäkaupungissaan Bjelovarissa. Vuonna 2003 hän palasi politiikkaan tullessaan valituksi kansanedustajaksi. Ensimmäisellä virkakaudellaan hän toimi ensin tiede-, kehitys- ja uudelleenrakennusvaliokunnan puheenjohtajana ja vaihtoi sitten ulkoasiainvaliokuntaan. Samaan aikaan hänestä tuli Euroopan unioniin liittymiseen pyrkivän valiokunnan puheenjohtaja. Vuonna 2007 hänet valittiin uudelle kansanedustajakaudelle. Vuotta myöhemmin hänet nimettiin jo toiseen kertaan ulkoministeriehdokkaaksi, ja tuli valituksi.

## Puoluetehtävät
Jandroković on ollut puolueensa HDZ jäsen vuodesta 1992. Samasta puolueesta oli Kroatian tuolloinen presidentti, Franjo Tuđman. Vuodesta 2002 alkaen hän toimi puolueensa pieniin ja keskisuuriin yrityksiin keskittyvän toimikunnan johdossa. Vuonna 2003 hänestä tuli myös Bjelovar-Bilogoran alueeseen keskittyvän toimikunnan puheenjohtaja. Hänet valittiin puolueensa puheenjohtajaksi vuonna 2004.

## Lähteet

## Aiheesta muualla

*Kroatian ulkoministeriö  ,
Timo Scheider

**Timo Scheider** (s. 10. marraskuuta 1978) on saksalainen autourheilija. Hän on voittanut DTM-sarjan mestaruuden vuosina 2008 ja 2009.

## Ura

Scheider aloitti uransa kartingissa. Hän voitti Saksan junioriluokassa mestaruuden vuonna 1992. Kausina 1997–1999 Scheider kilpaili Saksan Formula 3 -sarjassa. Kaudella 1997 hän saavutti kolme voittoa ja sijoittui loppupisteissä toiseksi. Kaudella 1998 hän saavutti kolme voittoa ja kaudella 1999 yhden voiton, mutta loppusijoitukset olivat tuolloin kautta 1997 huonommat.

Vuonna 2000 Scheider siirtyi uudistettuun DTM-sarjaan. Hän ajoi sarjassa Opelia kauteen 2004 asti, mutta hän ei saavuttanut yhtään voittoa eikä yhtään palkintosijaa. Kaudeksi 2005 Scheider siirtyi FIA GT Championship -sarjaan, jossa hän voitti esikoiskaudellaan kaksi kilpailua 11:stä. Hän sijoittui loppupisteissä toiseksi. Hän ajoi sarjassa vielä kaudella 2006, mutta osallistui vain yhteen kilpailuun, jonka hän kuitenkin onnistui voittamaan. Scheider osallistui A1 Grand Prix -sarjaan kaudella 2005–2006 ja edusti Saksan autokuntaa. Hän saavutti yhden palkintosijan. 

Vuonna 2006 Scheider teki paluun DTM-sarjaan. Tällä kertaa autona oli Audi. Kaudella 2006 hän ei saavuttanut yhtään palkintosijaa, mutta vuonna 2007 hän saavutti yhden paalupaikan lisäksi yhden palkintosijan. Kaudella 2008 Scheider saavutti ensimmäisen DTM-voittonsa Oscherslebenin radalla. Kauden aikana hän voitti kolme kilpailua ja ajoi neljä paalupaikkaa. Kauden päätteeksi hän voitti sarjan mestaruuden. Kaudella 2009 hän uusi sarjan mestaruuden. Hän voitti kauden yhdestätoista kilpailuista kaksi ja ajoi yhden paalupaikan.

## Lähteet

## Aiheesta muualla

* Timo Scheiderin viralliset kotisivut
Kroatian ulkoministeriö

**Kroatian ulkoministeriö** (oik. Kroatian ulkoministeriö ja eurooppalaisen yhdentymisen ministeriö) (, **MVPEI**) on ministeriö, joka on vastuussa Kroatian ulkopolitiikasta ja Euroopan unioniin liittymisestä.

## Kroatian ulkoministerit

## Aiheesta muualla
*Kroatian ulkoministeriön verkkosivut
Av-arkki

**AV-arkki** on suomalaisen mediataiteen keskus. Se on taiteilijoiden vuonna 1989 perustama voittoa tavoittelematon yhdistys, joka ajaa jäsentensä etua ja edistää mediataiteen ja -kulttuurin asemaa yleisesti. Yhdistyksen jäseninä on yli 300 suomalaista tai Suomessa asuvaa mediataiteilijaa. Yhdistyksen toiminnan tarkoituksena on levittää ja edistää suomalaista mediataidetta ja kokeellista audiovisuaalista taidetta. Lisäksi AV-arkki edistää yhteistyössä Kansallisen audiovisuaalisen instituutin kanssa mediataiteen pitkäaikaisarkistointia. Yhdistyksen puheenjohtajana toimii Elena Näsänen.

AV-arkki levittää suomalaista mediataidetta niin kansainvälisesti kuin kotimaassa. AV-arkki tarjoaa teoksia ja teoskokonaisuuksia vuosittain satojen eri puolilla maailmaa järjestettävien tapahtumien ohjelmistoon. Suomalaisen mediataiteen koko kehityskaaren kattava levitysarkisto mahdollistaa myös vanhempiin suomalaisiin mediataideteoksiin tutustumisen ja palvelee erityisesti tutkijoiden tarpeita. AV-arkki on jäsenmäärältään ja toimintansa laajuudelta suurin kotimainen ja valtakunnallinen mediataidealan järjestö.

Festivaalien, museoiden, näyttelyiden ja tapahtumien lisäksi AV-arkki levittää mediataidetta myös mediakasvatus- ja opetustarkoituksiin. AV-arkki tarjoaa tapahtumiin yksittäisten taiteilijoiden teoksia sekä kuratoituja kokonaisuuksia. AV-arkki toimii myös asiantuntijoina yhteistyöprojekteissa. AV-arkki järjestää suomalaisen ja kansainvälisen mediataiteen näyttelyitä ja näytöksiä yhteistyössä muiden toimijoiden kanssa. AV-arkin levitysarkisto on avoinna kaikille mediataiteesta kiinnostuneille. 

AV-arkki myönsi aikaisemmin vuosittain kiertopalkinnon henkilölle tai taholle suomalaisen mediataiteen edistämisestä. Palkinnon saivat Perttu Rastas (2005), Lauri Anttila (2006), Marikki Hakola (2007), Minna Tarkka (2008), Anneli Nygren (2009) ja Päivi Talasmaa (2011).

Mediataide kasvattaa! on AV-arkin ylläpitämä media- ja taideakasvatuksen oppimateriaaleja tuottava ja tarjoava verkkopalvelu.

## Lähteet

## Aiheesta muualla
* AV-arkin verkkosivut
Edge of Sanity

**Edge of Sanity** oli ruotsalainen death metal -yhtye, joka toimi vuosina 1989–2003. Yhtye yhdisteli ensimmäisten joukossa death metalia progressiiviseen rockiin. Yhtyeen johtohahmo oli myös muun muassa Nightingalesta ja Pan.Thy.Moniumista tunnettu Dan Swanö.

## Jäsenet
* Dan Swanö − laulu, kitara, kosketinsoitin (1989–1997, 2003)
* Andreas Axelsson − kitara (1989–1999)
* Sami Nerberg − kitara (1989–1999)
* Anders Lindberg − basso (1989–1999)
* Benny Larsson − rummut (1989–1999)
* Robert Karlsson − laulu ( 1997–1999)

## Diskografia
### Studioalbumit
* 
* 
* 
* 
* 
* 
* 
* 

### EP:t
* 

### Kokoelmat
* 
* 

## Lähteet

## Aiheesta muualla
* 
*
Hypermoderni koulukunta

**Hypermoderni koulukunta** shakissa on tyylisuuntaus, joka korostaa, että keskustaa ei tarvitse hallita sotilailla, vaan mieluummin upseerien avulla. Sen mukaan kannattaa houkutella vastustaja siirtämään sotilaitaan keskustaan, jolloin niistä tulee hyökkäyskohteita. 

Tyylisuunnan kehittäjiä ja kannattajia ovat olleet muun muassa Aron Nimzowitsch, Richard Réti, Savielly Tartakower ja Gyula Breyer.

Hypermoderneja avauksia ovat esimerkiksi Retin avaus, Aljechinin puolustus, useimmat intialaiset puolustukset, moderni puolustus, Pircin puolustus, Larsenin avaus ja joillain mittareilla myös englantilainen peli.
Jeanne d’Arc (vuoden 1999 elokuva)

**Jeanne d’Arc** () on ranskalainen historiallinen draamaelokuva vuodelta 1999. Elokuva kertoo yksinkertaisesta, kiihkeästä maalaistytöstä, Jeanne d’Arcista. Elokuva perustuu 1400-luvulla eläneen Jeanne d’Arcin tarinaan. Elokuvan on ohjannut Luc Besson, joka teki myös käsikirjoituksen yhdessä Andrew Birkinin kanssa. Pääosaa näyttelee Milla Jovovich ja John Malkovich nähdään elokuvassa Ranskan kuninkaan Kaarle VII:n roolissa.

## Tarina

Elokuvan alussa Jeanne on lapsi, joka kuulee salaperäisiä ääniä, ja näkee näkyjä. Jeanne asuu pienessä kylässä Ranskassa. Eräänä päivänä Jeanne juoksee niitylle, jossa hän nukahtaa. Havahduttuaan unesta, hän huomaa lähellänsä miekan. Jeanne ottaa miekan, ja ryntää kylään, jonka hän kauhukseen huomaa olevan englantilaisten hyökkäyksen kohteena. Kylässä hän menee kotiinsa, jossa hänen siskonsa on hyvin huolissaan odottamassa häntä. Pian englantilaiset saapuvat taloon. Jeannen sisko työntää Jeannen piiloon, ja yrittää yksin puolustautua englantilaisia vastaan siinä kuitenkaan onnistumatta. Englantilaiset tappavat Jeannen siskon, ja raiskaavat hänet. Tämän jälkeen Jeanne vihaa englantilaisia.

Vartuttuaan muutaman vuoden ajan setänsä ja tätinsä hoivissa, Jeanne lähtee toteuttamaan unelmaansa ja matkustaa Ranskan kuninkaan Kaarlen hoviin. Siellä hänen ehdotuksensa joukko-osaston perustamisesta hänen komentoonsa teilataan heti. Jeanne on kuitenkin pohjustanut saapumistaan lähettämällä kirjeitä ennen saapumistaan ja pidemmän päälle idea alkaa kantaa hedelmää. Lopulta kuningas antaa Jeannen johdettavaksi pienen sotajoukon, jolla hän lähtee valloittamaan Orléansia takaisin. Ensimmäisen taistelun aikana Jeanne haavoittuu pahasti nuolesta eikä pysty jatkamaan taistelua. Seuraavana päivänä Jeanne pyytää englantilaisia antautumaan hänen sotilailleen. Englantilaiset eivät kuitenkaan antaudu vaan syntyy uusi taistelu, jonka ranskalaiset voittavat.

Jeanne haluaa jatkaa suoraan vapauttamaan Pariisia. Pariisissa syntyy taistelu, jonka aikana Jeanne vangitaan. Seuraa oikeudenkäynti, jonka aikana Jeannea syytetään muun muassa kerettiläisyydestä, sillä hän on käyttänyt miesten vaatteita. Myös miekan heiluttamista Pariisin valloitusyrityksen aikana pidetään syntisenä touhuna. Lopulta Jeanne vangitaan.

## Näyttelijät

Lähde: 

## Katso myös
* Jeanne d'Arcin kärsimys, elokuva vuodelta 1928

## Lähteet
* 

### Viitteet

## Aiheesta muualla
* 
* 
*
Liikuntariippuvuus

**Liikuntariippuvuus** on pakkomielteisenä liikkumisena ja kuntoiluna ilmenevä riippuvuus. Liikuntariippuvainen voi ärtyä tai ahdistua joutuessaan jättämään päivittäisen liikuntansa pois. Liikuntaan käytetty aika voi tehdä haittaa muulle elämälle ja äärimmäisen runsas liikunta voi aiheuttaa esimerkiksi rasitusvammoja, mutta sinänsä liikuntariippuvuus on varsin lievä eri riippuvuuden muodoista.
Berthold Englisch

**Berthold Englisch** (9. heinäkuuta 1851 Hotzenplotz – 19. lokakuuta 1897 Wien) oli itävaltalainen shakkimestari.

Englisch syntyi Sleesiassa juutalaiseen perheeseen. Hän ansaitsi elantonsa pörssimeklarina.

Hän voitti Leipzigin turnauksen vuonna 1879 sekä Wiesbadenin turnauksen 1880.

Englisch hävisi kaksi ottelua Vincenz Hrubylle vuonna 1882 ja Emanuel Laskerille 1890. Hän myös otteli tasan Harry Nelson Pillsburyn kanssa 1896. Kaikki ottelut hän pelasi Wienissä.

## Aiheesta muualla
*
Berthold Lasker

**Berthold Lasker** (31. joulukuuta 1860 – 19. lokakuuta 1928 ) oli saksalainen shakkimestari.

Hänen syntymänimensä oli Jonathan Berthold Lasker ja hän oli shakin maailmanmestarin Emanuel Laskerin isoveli.

Hän vietti suurimman osan elämästään Berliinissä, pelaten paikallisissa turnauksissa. Vuonna 1881 hän jakoi turnauksen ensimmäisen sijan Siegbert Tarraschin kanssa

Laskerin paras saavutus oli ensimmäinen sija Berliinin vuoden 1890 turnauksessa.

Vuonna 1902 Lasker voitti New Yorkin osavaltion mestaruuden shakissa.

## Aiheesta muualla
*
* chessforallages.blogspot.com
* The grave of Dr. Berthold Lasker.